pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ต้อนรับจิตอาสาพัฒนาสังคม จ.นครพนม สนับสนุนการสร้างเครือข่ายร่วมช่วยเหลือกลุ่มเป้าหมายผู้อยู่ในภาวะยากลำบาก
วันจันทร์ที่ 20 พฤศจิกายน 2560
รมว.พม. ต้อนรับจิตอาสาพัฒนาสังคม จ.นครพนม สนับสนุนการสร้างเครือข่ายร่วมช่วยเหลือกลุ่มเป้าหมายผู้อยู่ในภาวะยากลําบาก
รมว.พม. ต้อนรับจิตอาสาพัฒนาสังคม จ.นครพนม สนับสนุนการสร้างเครือข่ายร่วมช่วยเหลือกลุ่มเป้าหมายผู้อยู่ในภาวะยากลําบาก
วันนี้ (20 พ.ย.60) เวลา 11.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย คณะผู้บริหารกระทรวง พม. ให้การต้อนรับคณะศึกษาดูงานจิตอาสาพัฒนาสังคมจังหวัดนครพนม นําโดย นางปัทมา วิทย์ดํารงค์ นายกเหล่ากาชาดจังหวัดนครพนม ที่เข้าร่วมการประชุมเพื่อรับมอบนโยบาย และแลกเปลี่ยนข้อคิดเห็นเกี่ยวกับงานจิตอาสาเพื่อพัฒนาสังคม อีกทั้งคณะได้ศึกษาดูงานหน่วยงานภายใต้ภารกิจ ของกระทรวง พม. อาทิ สถานคุ้มครองคนไร้ที่พึ่งบ้านเมตตา นิคมสร้างตนเองลําตะคอง (หนองสาหร่ายโมเดล) ศูนย์ปฏิบัติการกระทรวงการพัฒนาสังคมและความมั่นคงของมนุษย์ ( ศปก.พม.) ศูนย์ช่วยเหลือสังคม สายด่วน 1300 และผลิตภัณฑ์ ทอฝัน By พม. จากกลุ่มเป้าหมายที่อยู่ในความดูแลของกระทรวง พม.
พลตํารวจเอก อดุลย์กล่าวว่า งานอาสาสมัครเป็นงานที่มีคุณค่าต่อสังคมและบุคคลที่เข้ามาเป็นอาสาสมัคร ได้เสียสละเวลาอันมีค่า ตลอดจนความสุขส่วนตัว เพื่อช่วยเหลือผู้อื่นหรือทําประโยชน์ให้แก่สังคม โดยไม่หวังสิ่งตอบแทน ควรแก่การยกย่องสรรเสริญ ซึ่งจิตอาสามีบทบาทสําคัญในการช่วยเหลือดูแลกลุ่มเป้าหมายที่อยู่ในความดูแลของกระทรวง พม. ได้แก่ กลุ่มเด็ก สตรี คนพิการ ผู้สูงอายุ คนไร้ที่พึ่ง คนขอทาน และผู้อยู่ในสภาวะยากลําบาก ดังนั้น จิตอาสาจึงเป็นกลไกสําคัญในการขับเคลื่อนการดําเนินงานของกระทรวง พม. ในการดูแลประชาชนในพื้นที่ได้อย่างทั่วถึง เป็นการหนุนเสริมเติมเต็มภารกิจของกระทรวง พม. ให้มีประสิทธิภาพมากขึ้น
พลตํารวจเอก อดุลย์กล่าวต่อไปว่า ทั้งนี้ ตนได้ให้ข้อเสนอแนะต่อการพัฒนางานจิตอาสาเพื่อพัฒนาสังคม ในระดับพื้นที่ 6 ประเด็น ดังนี้
1.พัฒนาองค์ความรู้ และทักษะในการปฏิบัติงานกับกลุ่มเป้าหมายต่างๆ เพื่อให้จิตอาสามีศักยภาพในการช่วยเหลือกลุ่มเป้าหมายต่างๆ ในชุมชน
2.ส่งเสริมการเป็นจิตอาสาในทุกกลุ่มเป้าหมาย โดยเฉพาะในกลุ่มเด็กและเยาวชน เพื่อให้เป็นตัวอย่างการทําความดีเพื่อสังคม รวมทั้งสร้างเครือข่ายเด็กและเยาวชน เพื่อร่วมเป็นจิตอาสาทําความดีแก่ชุมชนและสังคมต่อไป
​3.พัฒนาศักยภาพของจิตอาสาให้มีทักษะในการสร้างสรรค์กิจกรรมสาธารณประโยชน์ กิจกรรมพัฒนาชุมชน และสังคม ร่วมกับหน่วยงานภาครัฐและภาคส่วนที่เกี่ยวข้องภายใต้นโยบายประชารัฐเพื่อสังคม
4. จัดกิจกรรมของจิตอาสาควรเกี่ยวกับการป้องกัน แก้ไข ส่งเสริม พัฒนา สังคมและชุมชน เพื่อให้เกิดความร่มเย็นเป็นสุข กลมเกลียวสามัคคี ลดความเหลื่อมล้ํา มุ่งสู่สังคมที่เป็นธรรม ซึ่งกิจกรรมดังกล่าวควรมีการดําเนินงานอย่างต่อเนื่องและแสดงถึงพลังของจิตอาสาในการพัฒนาสังคมอย่างยั่งยืน
5.นําสื่อสารสาธารณะเป็นภาคีเครือข่ายเพื่อร่วมสนับสนุนการจัดกิจกรรมของจิตอาสาในรูปแบบต่างๆ
6. ส่งเสริมการนําอัตลักษณ์/เอกลักษณ์ ของจังหวัด มาเป็นแนวทางในการสร้างความเข้มแข็งของจิตอาสา
"กระทรวง พม. โดยกรมพัฒนาสังคมและสวัสดิการ (พส.) พร้อมขับเคลื่อนงานจิตอาสาเพื่อพัฒนาสังคมเพื่อเป็นหุ้นส่วนที่มีศักยภาพในการพัฒนาสังคมและจัดสวัสดิการสังคม ลดความเหลื่อมล้ํา มุ่งสู่สังคมที่เป็นธรรม ภายใต้สโลแกน "จิตอาสาทําความดี ไม่มีสิ้นสุด”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  4 มกราคม 2560
วันพุธที่ 4 มกราคม 2560
สรุปข่าวการประชุมคณะรัฐมนตรี  4 มกราคม 2560
วันนี้ (4 มกราคม 2560) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล  พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 28 เมษายน 2563 [กระทรวงสาธารณสุข]
วันอังคารที่ 28 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 28 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 28 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่28 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (27 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยรายใหม่ 7 ราย กลับบ้านได้ 43 ราย รวมกลับบ้านสะสม 2,652 ราย คิดเป็นร้อยละ 90.27 ของผู้ป่วยทั้งหมด ยังรักษาในโรงพยาบาล 232 ราย คิดเป็นร้อยละ 7.90 ของผู้ป่วยทั้งหมด เสียชีวิตรวม 54 ราย ทําให้มีผู้ป่วยสะสม 2,938 ราย
สําหรับผู้ป่วยรายใหม่รายงานวันนี้ 7 ราย (ลําดับที่ 2,932 – 2,938) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว 5 ราย (พบที่จังหวัดภูเก็ต, กรุงเทพฯ, นครราชสีมา)
ไปในสถานที่ชุมชนแออัด 1 ราย
อยู่ระหว่างการสอบสวนโรค 1 ราย (พบที่กรุงเทพฯ)
ได้รับรายงานผู้ป่วยเสียชีวิต 2 ราย
รายที่ 1 เป็นชายไทยอายุ 52 ปี มีประวัติสัมผัสกับผู้ป่วยโรคโควิด 19 จากการร่วมประชุม เข้ารักษาที่โรงพยาบาลเอกชนในกรุงเทพฯ ด้วยอาการไข้ คลื่นไส้ เก็บตัวอย่างส่งตรวจทางห้องปฏิบัติการพบเชื้อโรคโควิด 19 แพทย์ใส่ท่อช่วยหายใจ ผู้ป่วยอาการไม่ดีขึ้น เสียชีวิตวันที่ 27 เมษายน 2563 (เป็นผู้เสียชีวิตรายที่ 53)
รายที่ 2 เป็นหญิงไทย อายุ 63 ปี อาชีพค้าขาย มีประวัติสัมผัสทั้งคนไทยและต่างชาติ ไม่สวมใส่หน้ากากอนามัย อาศัยอยู่บ้านเดียวกับคนในครอบครัวที่เป็นผู้ป่วยโรคโควิด 19 (สามี และหลาน) เข้ารับการรักษาที่โรงพยาบาลป่าตอง ด้วยอาการเวียนศีรษะ หายใจเหนื่อยหอบ อ่อนเพลีย เก็บตัวอย่างส่งตรวจทางห้องปฏิบัติการพบเชื้อโรคโควิด 19 แพทย์ใส่เครื่องช่วยหายใจ เสียชีวิตวันที่ 27 เมษายน 2563 (เป็นผู้เสียชีวิตรายที่ 54)
******************************** 28 เมษายน 2563
รัฐบาลไทย-ข่าวทำเนียบรัฐบาล-ร้านค้าที่เข้าร่วมโครงการ “เราเที่ยวด้วยกัน” สามารถทำการเช็คยอดรายการแต่ละวัน ผ่านแอปฯ “ถุงเงิน” ได้อย่างไรบ้าง ??
วันจันทร์ที่ 3 สิงหาคม 2563
ร้านค้าที่เข้าร่วมโครงการ “เราเที่ยวด้วยกัน” สามารถทําการเช็คยอดรายการแต่ละวัน ผ่านแอปฯ “ถุงเงิน” ได้อย่างไรบ้าง ??
ร้านค้าที่เข้าร่วมโครงการ “เราเที่ยวด้วยกัน” เช็คยอดรายการแต่ละวัน ผ่านแอปฯ “ถุงเงิน” ได้อย่างไรบ้าง ??
Q: ร้านค้าที่เข้าร่วมโครงการ “เราเที่ยวด้วยกัน” สามารถทําการเช็คยอดรายการแต่ละวัน ผ่านแอปฯ “ถุงเงิน” ได้อย่างไรบ้าง ??
A : เข้าแอปฯ “ถุงเงิน” และปฏิบัติตามขั้นตอน ดังนี้
1. เลือกรายการวันนี้
2. แสดงการรับเงินของวันปัจจุบัน
3. เลือกดูยอดทั้งหมด
4. แสดงยอดสรุปการรับเงินในวันนั้น
รัฐบาลไทย-ข่าวทำเนียบรัฐบาล-กสร. ออกประกาศขอความร่วมมือนายจ้างหยุดงานช่วงสงกรานต์
วันอังคารที่ 27 มีนาคม 2561
กสร. ออกประกาศขอความร่วมมือนายจ้างหยุดงานช่วงสงกรานต์
กรมสวัสดิการและคุ้มครองแรงงาน ออกประกาศขอความร่วมมือนายจ้าง สถานประกอบกิจการจัดให้ลูกจ้างหยุดงาน 12-16 เม.ย. 61 เป็นวันหยุดต่อเนื่องช่วงเทศกาลสงกรานต์ พร้อมย้ําให้ดูแลความปลอดภัยลูกจ้างในการขับขี่ยานพาหนะ
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะรัฐมนตรีได้มีมติกําหนดให้วันพฤหัสบดีที่ 12 เมษายน 2561 เป็นวันหยุดราชการเพิ่มเป็นกรณีพิเศษอีก 1 วัน โดยเป็นวันหยุดต่อเนื่องในช่วงเทศกาลวันสงกรานต์ รวม 5 วัน คือตั้งแต่วันที่ 12 ถึงวันที่ 16 เมษายน 2561 ทั้งนี้ เพื่อให้ลูกจ้างได้มีวันหยุดต่อเนื่อง และมีโอกาสได้เดินทางกลับไปเยี่ยมครอบครัว และร่วมกิจกรรมตามประเพณีนิยม นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงานได้ลงนามในประกาศกรมสวัสดิการและคุ้มครองแรงงาน ขอความร่วมมือให้นายจ้าง สถานประกอบกิจการ พิจารณาจัดให้ลูกจ้างได้หยุดงานต่อเนื่องตั้งแต่วันที่ 12 -16 เมษายน 2561
นายทศพล กล่าวต่อไปว่า นอกจากนี้ ขอให้นายจ้างจัดให้ลูกจ้างซึ่งทําหน้าที่ขับขี่ยานพาหนะทํางาน ไม่เกินวันละ 8 ชั่วโมง แต่หากจะให้ทํางานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และห้ามเริ่มต้นทํางานในวันถัดไปก่อนครบ 10 ชั่วโมง และที่สําคัญขอให้ลูกจ้างทุกคนใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง ขอให้วางแผนการเดินทางไปกลับเพื่อความสะดวกและปลอดภัย
รัฐบาลไทย-ข่าวทำเนียบรัฐบาล-กรมปศุสัตว์ชี้แจงการดำเนินการแก้ไขปัญหาราคาสุกรตกต่ำ
วันศุกร์ที่ 23 มีนาคม 2561
กรมปศุสัตว์ชี้แจงการดําเนินการแก้ไขปัญหาราคาสุกรตกต่ํา
กรมปศุสัตว์ชี้แจงการดําเนินการแก้ไขปัญหาราคาสุกรตกต่ํา
วันที่ 19 มีนาคม 2561 นายอภัย สุทธิสังข์ อธิบดีกรมปศุสัตว์ กระทรวงเกษตรและสหกรณ์ชี้แจงจากกรณีรายงานพิเศษ “เรื่องราคาหมูร่วงทั่วเอเซีย คนเลี้ยงช้ําไร้รัฐเหลียวแล” โดยชาติชาย ศิริพัฒน์ จาก นสพ.ไทยรัฐ ดังนี้
จากมติที่ประชุมคณะกรรมการนโยบายพัฒนาสุกรและผลิตภัณฑ์ (Pig Board) ครั้งที่ 1/2561 เพื่อการแก้ไขปัญหาราคาสุกรตกต่ํา ซึ่งมีรมช.กษ (นายลักษณ์ วจนานวัช) เป็นประธาน เห็นชอบให้ดําเนินการ ดังนี้ 1) นําลูกสุกรไปผลิตเป็นหมูหัน จํานวน 100,000 ตัว 2) เพิ่มการปลดระวางแม่พันธุ์สุกร จํานวน 100,000 ตัว (ปลดระวางแม่พันธุ์สุกรในระบบปกติ 300,000 ตัว) และ 3) นําสุกรขุนมาชําแหละและเก็บเข้าห้องเย็น จํานวน 100,000 ตัว และที่ประชุมได้มอบหมายให้กรมปศุสัตว์เร่งชี้แจงทําความเข้าใจถึงความจําเป็นที่จะต้องให้ผู้ประกอบการดําเนินมาตรการ โดยเฉพาะผู้เลี้ยงสุกรรายใหญ่ ซึ่งที่ประชุมเห็นชอบในการดําเนินการนําร่องโดยการนําลูกสุกรไปผลิตเป็นสุกรหัน ผลการดําเนินงานตั้งแต่เริ่มโครงการฯ จนถึงปัจจุบัน (19 มีนาคม 2561) มีการนําลูกสุกรไปผลิตเป็นหมูหันจํานวน 10,000 ตัว ซึ่งอาจส่งผลกระทบต่อเสถียรภาพราคาสุกรขุนมีชีวิตไม่ชัดเจน
กรมปศุสัตว์จึงได้เร่งรัดการดําเนินงานตามโครงการฯ ให้ครบตามเป้าหมายในระยะเวลาอันจํากัดพร้อมทั้งได้จัดหาช่องทางการจําหน่ายเนื้อสุกรและผลิตภัณฑ์สําหรับกลุ่มผู้เลี้ยงสุกรรายย่อยโดยประสานขอความร่วมมือกับบริษัทผู้ผลิตสุกรรายใหญ่และบริษัทผู้ค้าปลีก โดยเป็นสื่อกลางในการประสานความร่วมมือระหว่างเกษตรกรผู้เลี้ยงสุกรและธุรกิจที่เกี่ยวข้องในการร่วมจัดตั้งกองทุนวิจัยพัฒนาและประกันความเสี่ยงของธุรกิจสุกรไทยจากมาตรการต่าง ๆ ที่ได้ดําเนินการผ่านมาและที่กําลังจะดําเนินการกรมปศุสัตว์เชื่อมั่นว่าจะสามารถแก้ไขปัญหาได้อย่างมีประสิทธิภาพและยั่งยืน
--------------------------
รัฐบาลไทย-ข่าวทำเนียบรัฐบาล- นายกรัฐมนตรีเตรียมลงพื้นที่จังหวัดกาฬสินธุ์ติดตามโครงการการแก้ปัญหาความยากจนอย่างยั่งยืน
วันอังคารที่ 12 ธันวาคม 2560
นายกรัฐมนตรีเตรียมลงพื้นที่จังหวัดกาฬสินธุ์ติดตามโครงการการแก้ปัญหาความยากจนอย่างยั่งยืน
นายกรัฐมนตรีเตรียมลงพื้นที่จังหวัดกาฬสินธุ์ติดตามโครงการการแก้ปัญหาความยากจนอย่างยั่งยืน
วันที่ 13 ธันวาคม 2560 พลเอก ประยุทธ์ จันทร์โอชา นายกรัฐมนตรีจะเดินทางไปตรวจราชการและเยี่ยมประชาชนในพื้นที่จังหวัดกาฬสินธุ์ เพื่อติดตามความก้าวหน้าตามนโยบายของรัฐบาลเกี่ยวกับปัญหาความเดือดร้อนของประชาชนในพื้นที่ภาคอีสาน ตลอดจนการแก้ปัญหาความยากจน ปัญหาที่ดินทํากิน การบริหารจัดการน้ํา รวมทั้งรับฟังข้อเสนอแนะ และการสร้างการรับรู้เกี่ยวกับนโยบายต่าง ๆ ของรัฐบาล โดย นายกรัฐมนตรีจะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานร้อยเอ็ด เพื่อขึ้นเฮลิคอปเตอร์ไปยังสนามกีฬากลางบ้านโพน อ.คําม่วง จังหวัดกาฬสินธุ์ จากนั้นจะนั่งรถไถนา (รถอีแต๊ก) เพื่อไปเยี่ยมชมวิถีชีวิตการทอผ้าไหมแพรวากาฬสินธุ์ ณ ศูนย์วัฒนธรรมภูไท และจะเดินทางโดยรถยนต์ไปยังศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติฯ เพื่อมอบเครื่องจักรกลการเกษตร และมอบโค-กระบือ ตามโครงการธนาคารโค-กระบือ ให้แก่ผู้แทนเกษตรกร พร้อมพบปะประชาชน ก่อนที่จะเดินทางไปยังอ่างเก็บน้ําลําพะยังตอนบน ต. สงเปลือย อ. เขาวง จ. กาฬสินธุ์ ในช่วงบ่าย เพื่อรับฟังการบรรยายสรุปโครงการลุ่มน้ําลําพะยังตอนบน อุโมงค์ผันน้ําลําพะยังภูมิพัฒน์ และโครงการฝายลําพะยังอันเนื่องมาจากพระราชดําริ รวมทั้งอ่างเก็บน้ําฯ เพื่อปล่อยพันธุ์ปลา และปลูกต้นพะยอม ต่อจากนั้น นายกรัฐมนตรีจะเดินทางไปยังวิทยาลัยเทคนิคเขาวง เพื่อเป็นประธานการประชุมสรุปยุทธศาสตร์การพัฒนาจังหวัดกาฬสินธุ์ และจะเดินทางกลับกรุงเทพมหานครในช่วงค่ําของวันเดียวกัน
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ ลงพื้นที่ตรวจราชการ จ.ขอนแก่น รอบที่ 2 ประจำปีงบประมาณ พ.ศ. 2562
วันจันทร์ที่ 9 กันยายน 2562
ผู้ตรวจฯ ภานุวัฒน์ ลงพื้นที่ตรวจราชการ จ.ขอนแก่น รอบที่ 2 ประจําปีงบประมาณ พ.ศ. 2562
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ลงพื้นที่ตรวจราชการ ณ สํานักงานอุตสาหกรรมจังหวัดขอนแก่น
วันที่ 6 กันยายน 2562 นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ลงพื้นที่ตรวจราชการ ณ สํานักงานอุตสาหกรรมจังหวัดขอนแก่น โดยมี นายศักดิ์สิทธิ์ สิงห์สุนีย์ อุตสาหกรรมจังหวัดขอนแก่น พร้อมด้วยข้าราชการและเจ้าหน้าที่ สอจ.ขอนแก่น ให้การต้อนรับ ณ สํานักงานอุตสาหกรรมจังหวัดขอนแก่น
สําหรับประเด็นการตรวจราชการในครั้งนี้ เพื่อตรวจ กํากับ เร่งรัด ติดตาม ขับเคลื่อนการดําเนินงานที่สําคัญตามนโยบายรัฐบาล และยุทธศาสตร์ของกระทรวงอุตสาหกรรมให้เกิดผลอย่างเป็นรูปธรรม
ในการนี้ ผู้ตรวจฯ ภาณุวัฒน์ ได้ให้ข้อเสนอแนะเกี่ยวกับ โมเดลเศรษฐกิจ BCG ได้แก่ B: Bio economy, C:Circular economy, และ G:Green industry ซึ่งเป็นแนวคิดของรัฐบาล ที่เน้นสร้างความสมดุลทางเศรษฐกิจ สังคม และสิ่งแวดล้อม อีกทั้งในปีงบประมาณหน้า (2563) จะมีที่ปรึกษาผู้ตรวจราชการภาคประชาชน ซึ่งได้รับการคัดเลือกจากสํานักงานปลัดสํานักนายกรัฐมนตรี ร่วมปฏิบัติหน้าที่ในเขตพื้นที่จังหวัด ร่วมกับผู้ตรวจราชการกระทรวงอีกด้วย
รัฐบาลไทย-ข่าวทำเนียบรัฐบาล-สธ. ยืนยันตรวจสุขภาพแรงงานต่างด้าวที่เหลืออยู่ 3.5 แสนคนทันเวลา
วันพฤหัสบดีที่ 19 เมษายน 2561
สธ. ยืนยันตรวจสุขภาพแรงงานต่างด้าวที่เหลืออยู่ 3.5 แสนคนทันเวลา
กระทรวงสาธารณสุข ร่วมมือกรมการจัดหางาน กระทรวงแรงงาน จัดการตรวจสุขภาพแรงงานต่างด้าวที่ไม่อยู่ในระบบประกันสังคม ที่เหลือประมาณ 3.5 แสนคนให้มีประสิทธิภาพและประสิทธิผลภายในระยะเวลาที่กําหนด
วันนี้ (19 เมษายน 2561) ที่ กระทรวงสาธารณสุข จ.นนทบุรี นายแพทย์ธเรศ กรัษนัยรวิวงค์ รองปลัดกระทรวงสาธารณสุข พร้อมด้วย นายอนุรักษ์ ทศรัตน อธิบดีกรมการจัดหางาน หารือแนวทางบริหารจัดการตรวจสุขภาพแรงงานต่างด้าวที่ไม่อยู่ในระบบประกันสังคม ให้มีประสิทธิภาพและประสิทธิผลภายในระยะเวลาที่กําหนด รวมทั้งการแลกเปลี่ยนข้อมูลผลการดําเนินงานร่วมกัน โดยขณะนี้มีแรงงานต่างด้าว 3 สัญชาติ เมียนมาร์ กัมพูชา และลาว ลงทะเบียนกับกรมการจัดหางานแล้ว 1.3 ล้านกว่าคน และได้รับอนุญาตให้ทํางานได้ โดยมีบางส่วนอยู่ในขั้นตอนพิสูจน์สัญชาติและตรวจสุขภาพ อีกประมาณ 4 แสนกว่าคน
ข้อมูลจากกรมการจัดหางาน มีแรงงานต่างด้าวที่รอตรวจสุขภาพ 358,089 คน มากสุดที่กรุงเทพมหานคร จํานวน 1.4 แสนคน ที่เหลือกระจายอยู่ใน 10 จังหวัด อาทิ ชลบุรี สมุทรปราการ ปทุมธานี ภูเก็ต นครปฐม เชียงใหม่ ระยอง ตาก ส่วนผลการดําเนินงานการตรวจสุขภาพแรงงานต่างด้าว ของกองบริหารสาธารณสุขและกองเศรษฐกิจสุขภาพและหลักประกันสุขภาพ มีแรงงานต่างด้าวเข้ารับการตรวจสุขแล้ว กว่า 1 ล้านคน สอดคล้องกับข้อมูลกรมการจัดหางานซึ่งกระทรวงสาธารณสุขมีแผนรองรับการเข้ารับการตรวจสุขภาพของแรงงานต่างด้าวที่เหลือเรียบร้อยด้วย โดยในพื้นที่ที่มีแรงงานต่างด้าวจํานวนมากได้นําภาคเอกชนเข้ามาร่วมดําเนินการ โดยมีการควบคุมกํากับเรื่องคุณภาพบริการให้เป็นไปตามมาตรฐานของกระทรวงสาธารณสุข
อย่างไรก็ตาม ยืนยันกระทรวงสาธารณสุขดําเนินการตรวจสุขภาพแรงงานต่างด้าวทันเวลาแน่นอน เช่น กทม. มีสถานพยาบาลรองรับ 12 แห่ง ศักยภาพตรวจได้เต็มที่ 15,000 คนต่อวัน สิ่งที่กระทรวงสาธารณสุขคํานึงคือ คุณภาพของการจัดบริการที่ต้องเป็นไปตามมาตรฐาน การส่งต่อข้อมูลให้หน่วยบริการ และการดูแลต่อเนื่องหากพบการเจ็บป่วยในแรงงานต่างด้าว ซึ่งเป็นไปตามประกาศของกระทรวงสาธารณสุข เรื่อง การตรวจสุขภาพของแรงงานต่างด้าวและประกันสุขภาพแรงงานต่างด้าว เพื่อให้ประเทศไทยได้แรงงานที่มีคุณภาพและเป็นการควบคุมไม่ให้เกิดโรคระบาดในประเทศ
************************** 19 เมษายน 2561
รัฐบาลไทย-ข่าวทำเนียบรัฐบาล-รมว.ทส. ลงพื้นที่จังหวัดน่าน ติดตามผลการปฏฺิบัติงาน คทช.
วันพฤหัสบดีที่ 18 ตุลาคม 2561
รมว.ทส. ลงพื้นที่จังหวัดน่าน ติดตามผลการปฏฺิบัติงาน คทช.
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์  กาญจนรัตน์) ลงพื้นที่จังหวัดน่าน ตรวจติดตามการปฏิบัติงาน คทช. พร้อมมอบนโยบายเพื่อเป็นแนวทางในการดําเนินงานแก่ข้าราชการเจ้าหน้าที่ผู้ปฏิบัติงานในพื้นที่
รมว.ทส. ลงพื้นที่จังหวัดน่าน ติดตามผลการปฏฺิบัติงาน คทช.
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ลงพื้นที่จังหวัดน่าน ตรวจติดตามการปฏิบัติงาน คทช. พร้อมมอบนโยบายเพื่อเป็นแนวทางในการดําเนินงานแก่ข้าราชการเจ้าหน้าที่ผู้ปฏิบัติงานในพื้นที่
วันนี้ (18 ตุลาคม 2561) เวลา 10.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เดินทางไปเป็นประธานการประชุมติดตามผลการปฏฺบัติงาน คทช. อําเภอสันติสุขและชุดปฏิบัติการ คทช.อําเภอ จังหวัดน่าน โดยมี นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม รักษาราชการแทนอธิบดีกรมป่าไม้ นายเสริมยศ สมมั่น หัวหน้าผู้ตรวจราชการ ทส. นายสากล ฐินะกุล ผู้ตราวจราชการ ทส. นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ผู้บริหาร ข้าราชการ เจ้าหน้าที่กรมป่าไม้ และกรมอุทยานแห่งชาติ สัตว์ป่า และพันธุ์พืช ในพื้นที่ และผู้บริหาร ข้าราชการ เจ้าหน้าที่จังหวัดน่านเข้าร่วมการประชุมณ ห้องประชุม ที่ว่าการอําเภอสันติสุข จังหวัดน่านโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายและแนวทางปฏิบัติงาน คทช. ให้ข้าราชการเจ้าหน้าที่ผู้เข้าร่วมประชุมได้รับทราบและยึดถือเป็นแนวปฏิบัติ โดยในช่วงบ่ายวันนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม มีกําหนดการเยี่ยมชมการดําเนินงานและติดตามผลการแก้ไขปัญหาการจัดที่ดินแก่ราษฎรผู้ยากไร้ พร้อมทั้งพบปะพูดคุยและรับทราบปัญหากับประชาชนในพื้นที่อําเภอสันติสุข จังหวัดน่าน อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีขอให้เชื่อมั่นกระบวนการยุติธรรม สั่งเร่งชี้แจงการเสียชีวิตของนายอับดุลเลาะ อีซอมูซอ ทุกประเด็น
วันอังคารที่ 27 สิงหาคม 2562
นายกรัฐมนตรีขอให้เชื่อมั่นกระบวนการยุติธรรม สั่งเร่งชี้แจงการเสียชีวิตของนายอับดุลเลาะ อีซอมูซอ ทุกประเด็น
ภายหลังการประชุมคณะรัฐมนตรี นายกรัฐมนตรีแถลงข่าวประเด็นต่างๆต่อสื่อมวลชน
วันนี้ (27 ส.ค. 62) เวลา 13.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงแก่สื่อมวลชนถึงความคืบหน้าการเสียชีวิตของนายอับดุลเลาะ อีซอมูซอ พบว่าไม่มีร่องรอยการถูกทําร้ายร่างกาย ยืนยันว่ารัฐบาลไม่มีนโยบายใช้ความรุนแรงและได้กําชับให้ กอ.รมน. ภาค 4 ส่วนหน้า เร่งชี้แจงทุกประเด็น เพราะข้อความบางส่วนอาจไม่ครบถ้วน หลายกลุ่มพยายามบิดเบือนข่าว ขอร้องสื่อนําเสนอให้ถูกต้อง ขอประชาชนเชื่อมั่นในกระบวนการยุติธรรมและมีสติในการรับข่าวสารและขอความร่วมมือสื่อมวลชนนําเสนอข่าวที่ถูกต้องด้วย
นายกรัฐมนตรียังได้กล่าวถึง สิ่งสําคัญกรณีการสร้างรั้วชายแดนตลอดแนวแม่น้ําโก-ลก คือ มิติของความมั่นคง ไม่ให้มีการข้ามไปมาเพื่อก่อเหตุรุนแรง ซึ่งจะเป็นความตกลงระหว่าง 2 รัฐบาล แม่น้ําโก-ลก มีลักษณะไม่ลึก แคบ อาจทําให้มีการเล็ดลอดไปมาได้ และขณะนี้ยังไม่มีการสร้าง ซึ่งจะต้องมีการหารือกันอีกครั้ง ทั้งในส่วนความมั่งคงและมาเลเซีย เพื่อศึกษาสภาพภูมิประเทศ งบประมาณ ความเป็นอยู่ของคนทั้ง 2 ฝั่ง รวมทั้งกฎหมายอย่างละเอียดต่อไป
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“พาณิชย์”เผยเว็บไซต์เกษตรอินทรีย์ (www.kasetin-c.com) สุดฮอตมียอดสั่งซื้อเพิ่มขึ้นต่อเนื่อง
วันศุกร์ที่ 2 กุมภาพันธ์ 2561
“พาณิชย์”เผยเว็บไซต์เกษตรอินทรีย์ (www.kasetin-c.com) สุดฮอตมียอดสั่งซื้อเพิ่มขึ้นต่อเนื่อง
“พาณิชย์”เผยเว็บไซต์เกษตรอินทรีย์ (www.kasetin-c.com) สุดฮอต มีสินค้าจําหน่ายแล้วเกือบ 200 รายการ ทั้งพืชผัก ผลไม้ และผลิตภัณฑ์แปรรูป แถมขายดี มียอดสั่งซื้อเพิ่มขึ้นต่อเนื่อง หลังเปิดตัวไปเมื่อเดือนต.ค.ปีที่แล้ว
เตรียมผลักดัน Platform นี้เป็นตลาดออนไลน์สําหรับสินค้าอินทรีย์ของจังหวัดอื่นๆ ต่อไป
น.ส.บรรจงจิตต์ อังศุสิงห์ รองปลัดกระทรวงพาณิชย์ ในฐานะโฆษกกระทรวงพาณิชย์ เปิดเผยว่า กระทรวงพาณิชย์ได้เพิ่มช่องทางการจําหน่ายให้กับสินค้าเกษตรอินทรีย์อย่างต่อเนื่อง โดยล่าสุดสํานักงานพาณิชย์จังหวัดเชียงใหม่ ได้เปิดตัวเว็บไซต์ www.kasetin-c.com ภายใต้โครงการเกษตรเพื่ออาหารสุขภาพดีวิถีล้านนา เพื่อเป็นช่องทางการตลาดใหม่ให้กับสินค้าเกษตรอินทรีย์ ที่จะสามารถทําให้สินค้าเกษตรอินทรีย์เข้าถึงผู้บริโภคได้ง่ายขึ้น รองรับวิถีชีวิตของผู้บริโภคยุคใหม่ที่เน้นการใช้เทคโนโลยีมาใช้อํานวยความสะดวกในชีวิตประจําวัน
ทั้งนี้ ในปัจจุบันเว็บไซต์ www.kasetin-c.com มีสินค้าเกษตรอินทรีย์ ทั้งพืชผัก ผลไม้ และผลิตภัณฑ์แปรรูป ทั้งอาหาร และของใช้ประจําวันที่ผลิตจากวัตถุดิบอินทรีย์จําหน่ายเกือบ 200 รายการ โดยเป็นสินค้าที่ผลิตจากเกษตรกร กลุ่มเกษตรกร สหกรณ์ ผู้ผลิตสินค้าชุมชนและท้องถิ่น นํามาจําหน่าย โดยหลังจากเปิดตัวเว็บไซต์อย่างเป็นทางการตั้งแต่วันที่ 11 ต.ค.2560 ที่ผ่านมา พบว่า มียอดการจําหน่ายสินค้าเพิ่มขึ้นอย่างต่อเนื่อง
“กระทรวงฯ มีแผนที่จะผลักดัน Platform ดังกล่าว ให้เป็นตลาดออนไลน์สําหรับกลุ่มสินค้าเกษตรอินทรีย์ของระดับประเทศในภาพรวมทั้ง 76 จังหวัดต่อไป เพื่อเป็นช่องทางให้ผู้บริโภคเข้าถึงสินค้าเกษตรอินทรีย์จากจังหวัดต่างๆ ได้โดยง่าย และยังเป็นการช่วยสนับสนุนให้เกษตรกร และผู้เพาะปลูกสินค้าอินทรีย์ มีรายได้เพิ่มขึ้น”
น.ส.บรรจงจิตต์กล่าวว่า นอกเหนือจากการเพิ่มช่องทางการจําหน่ายผ่านทางออนไลน์ กระทรวงพาณิชย์ยังมีแผนที่จะผลักดันให้คนเข้าไปเที่ยวและไปซื้อหาสินค้าเกษตรอินทรีย์ถึงพื้นที่เพาะปลูกด้วย โดยจะผลักดันให้เป็นแหล่งท่องเที่ยว จะส่งเสริมและผลักดันให้คนเข้าไปเที่ยวชมวิถีชีวิตชาวบ้าน ไปดูการเพาะปลูก วิธีการผลิตสินค้าเกษตรอินทรีย์ ซึ่งจะทําให้คนเข้าใจวิถีอินทรีย์มากขึ้น และเมื่อไปเที่ยว ไปพักผ่อนแล้ว ยังสามารถเลือกซื้อสินค้าติดไม้ติดมือกลับมาเป็นของฝาก หรือซื้อกลับมาบริโภค ซึ่งจะทําให้เกษตรกรที่ปลูกเกษตรอินทรีย์มีรายได้เพิ่มขึ้น
ปัจจุบันกระแสคนรักสุขภาพกําลังมาแรง และมีการขยายตัวอย่างต่อเนื่อง ทําให้สินค้าอินทรีย์มีการขยายตัวตามไปด้วย โดยตลาดเกษตรอินทรีย์โลกมีมูลค่าประมาณ 3 ล้านล้านบาท ขยายตัวเพิ่มขึ้นปีละ 20% ส่วนมูลค่าตลาดสินค้าเกษตรอินทรีย์ของไทยมีมูลค่าประมาณ 2,700 ล้านบาท แยกเป็นการส่งออก 1,100 ล้านบาท และมูลค่าตลาดในประเทศ 1,600 ล้านบาท ซึ่งกระทรวงฯ มั่นใจว่าจะผลักดันให้มีการเติบโตได้มากกว่านี้ ทั้งตลาดในประเทศและส่งออก
รัฐบาลไทย-ข่าวทำเนียบรัฐบาล-การประชุมหัวหน้าคณะทำงานโครงการสานพลังประชารัฐ ด้านการศึกษาพื้นฐานและการพัฒนาผู้นำ (E5) และโครงการ CONNEXT ED
วันพฤหัสบดีที่ 29 มิถุนายน 2560
การประชุมหัวหน้าคณะทํางานโครงการสานพลังประชารัฐ ด้านการศึกษาพื้นฐานและการพัฒนาผู้นํา (E5) และโครงการ CONNEXT ED
โครงการสานพลังประชารัฐ ด้านการศึกษาพื้นฐานและการพัฒนาผู้นํา (E5) นําโดยนายแพทย์ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะหัวหน้าทีมภาครัฐ พร้อมด้วยผู้ทรงคุณวุฒิจากภาคประชาสังคม
อาทิ ดร.อาจอง ชุมสาย ณ อยุธยา ผู้บริหารสูงสุดโรงเรียนสัตยาไส - คุณหญิงสุชาดา กีระนันทน์ นายกสภาจุฬาลงกรณ์มหาวิทยาลัย - ดร.วิทิต รัชชตาตะนันท์ ผู้อํานวยการโรงเรียนปัญญาประทีป และ 12 องค์กรผู้ร่วมก่อตั้งโครงการผู้นําเพื่อการพัฒนาการศึกษาที่ยั่งยืน (CONNEXT ED)
บมจ.ธนาคารกรุงเทพโดย นายชาติศิริ โสภณพนิช กรรมการผู้จัดการใหญ่ และกรรมการบริหาร
บมจ.เบอร์ลี่ ยุคเกอร์โดย นางสาวสุรีย์ ชูรัฐเจริญ ที่ปรึกษา
กลุ่มเซ็นทรัลโดย ดร.ประสาร ไตรรัตน์วรกุล ที่ปรึกษา
บมจ.ซีพี ออลล์โดย นายธานินทร์ บูรณมานิต กรรมการผู้จัดการ และประธานเจ้าหน้าที่บริหาร
บมจ.เจริญโภคภัณฑ์อาหารโดย นายอเนก บุญหนุน รองประธานคณะผู้บริหาร
กลุ่มมิตรผลโดย นายกฤษฎา มนเทียรวิเชียรฉาย ประธานเจ้าหน้าที่บริหาร และกรรมการผู้จัดการใหญ่
บมจ.ปตท.โดย นายเทวินทร์ วงศ์วานิช ประธานเจ้าหน้าที่บริหาร และกรรมการผู้จัดการใหญ่
บมจ.ธนาคารไทยพาณิชย์โดย นางสาวอารยา ภู่พานิช รองผู้จัดการใหญ่ ผู้บริหารสูงสุดกิจกรรมเพื่อสังคม ภาพลักษณ์ และสื่อสารองค์กร
บมจ.ปูนซิเมนต์ไทยโดย นายชลณัฐ ญาณารณพ รองผู้จัดการใหญ่
บมจ.ไทยเบฟเวอเรจโดย ดร.เอกพล ณ สงขลา ผู้ช่วยกรรมการผู้อํานวยการใหญ่
บมจ.ไทย ยูเนี่ยนกรุ๊ปโดย นางวรรัตน์ เลิศอนันต์ตระกูล ผู้อํานวยการฝ่ายทรัพยากรบุคคล
บมจ.ทรู คอร์ปอเรชั่นโดย นายศุภชัย เจียรวนนท์ ประธานคณะผู้บริหาร เครือเจริญโภคภัณฑ์ และประธานคณะกรรมการบริหาร บมจ.ทรู คอร์ปอเรชั่น ในฐานะหัวหน้าทีมภาคเอกชน
โดยเป็นการจัดการประชุมร่วมกัน เพื่อรับทราบความคืบหน้าการพัฒนาโรงเรียนประชารัฐทั้ง 3,342 แห่ง ตลอดจนความร่วมมือระหว่างผู้บริหารสถานศึกษาและผู้นํารุ่นใหม่ (School Partners) จากแต่ละองค์กร นอกจากนี้ ยังเปิดเวทีสนทนาแลกเปลี่ยนเรียนรู้จากทุกภาคส่วน เพื่อร่วมกําหนดทิศทางและวางนโยบายการดําเนินโครงการระยะต่อไป ณ ห้องประชุมสํานักงานเลขาธิการสภาการศึกษา
รัฐบาลไทย-ข่าวทำเนียบรัฐบาล-นายกรัฐมนตรีรับทราบรายงาน นักโทษก่อการจลาจลเรือนจำบุรีรัมย์ สั่งสำนักงานตำรวจแห่งชาติควบคุมสถานการณ์ ติดตามผู้ก่อเหตุ ให้กรมราชทัณฑ์เร่งตรวจสอบมูลเหตุ แรงจูงใจ
วันอาทิตย์ที่ 29 มีนาคม 2563
นายกรัฐมนตรีรับทราบรายงาน นักโทษก่อการจลาจลเรือนจําบุรีรัมย์ สั่งสํานักงานตํารวจแห่งชาติควบคุมสถานการณ์ ติดตามผู้ก่อเหตุ ให้กรมราชทัณฑ์เร่งตรวจสอบมูลเหตุ แรงจูงใจ
นายกรัฐมนตรีรับทราบรายงาน นักโทษก่อการจลาจลเรือนจําบุรีรัมย์ สั่งสํานักงานตํารวจแห่งชาติควบคุมสถานการณ์ ติดตามผู้ก่อเหตุ ให้กรมราชทัณฑ์เร่งตรวจสอบมูลเหตุ แรงจูงใจ
วันที่ 29 มีนาคม 2563 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานเหตุด่วนว่า มีนักโทษจํานวนหลายรายร่วมกันก่อเหตุจลาจล เผาทรัพย์สินในเรือนจํา และมีจํานวนหนึ่งหลบหนีออกจากเรือนจําจังหวัดบุรีรัมย์ ซึ่งขณะนี้เจ้าหน้าที่สามารถเข้าไประงับเหตุและจับกุมนักโทษที่หลบหนีออกมาได้แล้ว 7 นาย และนําส่งนักโทษที่ได้รับบาดเจ็บไปโรงพยาบาล 2 คน ส่งกลับเรือนจํา 5 คน และติดตามจับกุมนักโทษที่หลบหนีต่อไป ขณะนี้ พ.ต.อ. ณรัชต์ เศวตนันทน์ อธิบดีกรมราชทัณฑ์ได้เดินทางโดยเฮลิคอปเตอร์เพื่อไปยังเรือนจําจังหวัดบุรีรัมย์ สถานที่เกิดเหตุแล้ว
นายกรัฐมนตรีทราบว่าเจ้าหน้าที่ตํารวจเข้าควบคุมสถานการณ์ได้แล้ว โดยก​รม​ราชทัณฑ์ กระทรวงยุติธรรมเร่งสอบสวนเพื่อชี้แจงถึงมูลเหตุแรงจูงใจการก่อความวุ่นวายในครั้งนี้ต่อไป